बिग बैंग थ्योरी के एक्टर को कहा पागल, बोलीं- इनकी जुबान बड़ी गंदी है
Netflix The Big Bang Theory - Jaya Bachchan Reacts On Madhuri Dixit Derogatory Remark. नेटफ्लिक्स के फेमस सिट कॉम ‘द बिग बैंग थ्योरी के दूसरे सीजन के पहले एपिसोड में माधुरी दीक्षित को लेपरस प्रॉस्टिट्यूट कहा गया था। अब इस भद्दी टिप्पणी पर एक्ट्रेस और पॉलिटिशियन जया बच्चन ने रिएक्ट किया है।
नेटफ्लिक्स के फेमस शो ‘द बिग बैंग थ्योरी' के दूसरे सीजन के पहले एपिसोड में माधुरी दीक्षित को प्रोस्टिट्यूट गया है। अब इस भद्दी टिप्पणी पर एक्ट्रेस और पॉलिटिशियन जया बच्चन ने रिएक्ट किया है। उन्होंने शो में राज का किरदार निभा रहे कुणाल नय्यर को पागल कहा और उन पर गुस्सा निकाला है।
टीवी पर शो का यह सीजन 2008 में दिखाया गया था, जिसे लेकर 15 साल बाद अब राइटर और पॉलिटिकल एनालिस्ट मिथुन विजय कुमार नाम के शख्स ने OTT प्लेटफॉर्म को लीगल नोटिस भी भेजा है।
ऐश्वर्या और माधुरी के बीच की गई थी तुलना 
दरअसल, द बिग बैंग थ्योरी के सीन में जिम पार्सन्स का किरदार ऐश्वर्या राय बच्चन और माधुरी दीक्षित की तुलना करता है। वह कहता है कि क्या ये ऐश्वर्या राय बच्चन हैं? मुझे लगता है कि ये गरीबों की माधुरी दीक्षित हैं। ये सुनकर कुणाल नय्यर यानी राज का किरदार नाराज हो जाता है। वो कहता है कि ऐश्वर्या तो देवी हैं, उनकी तुलना में माधुरी लेप्रोसी प्रॉस्टिट्यूट है।’ बता दें कि लेप्रोसी मतलब कोढ़(बीमारी) से जूझ रही वैश्या होता है।
ये लड़का कोई छोटा बच्चा है क्या- जया बच्चन
जया ने इटाइम्स से बातचीत के दौरान कहा- क्या ये लड़का कोई छोटा बच्चा है (कुणाल नय्यर) पागल है क्या? बड़ी गंदी जुबान है। इस आदमी को पागलखाने भेज देना चाहिए, इसके परिवार से पूछना चाहिए कि वो इस आदमी के भद्दे कमेंट को लेकर क्या सोचते हैं?’
उर्मिला मातोंडकर बोलीं- ये लोगों की गंदी मानसिकता को दर्शाता है
उर्मिला मातोंडकर ने भी इस कमेंट पर नाराजगी जताई और कहा- मैंने यह शो नहीं देखा है, लेकिन ऐसे आपत्तिजनक शब्द का इस्तेमाल हुआ है, तो ये दर्शाता है कि लोगों कि मानसिकता कितनी ज्यादा गंदी है। उसे क्या लगता है कि ये मजाक अच्छा लगता है?
शो का एपिसोड को हटाने की मांग की गई
राइटर और राजनीतिक विश्लेषक मिथुन विजय कुमार ने स्ट्रीमिंग प्लेटफॉर्म नेटफ्लिक्स को नोटिस भेजा है। नोटिस में मिथुन विजय ने कहा- शो के किरदार राज का कमेंट सिर्फ अपत्तिजनक नहीं, बल्कि अपमानजनक भी है। इस तरह का कंटेंट समाज पर निगेटिव प्रभाव डालता है और महिलाओं के प्रति बुरी भावना को बढ़ावा देता है, जिसे बर्दाश्त नहीं किया जाएगा।'
नोटिस में मिथुन ने मांग की है कि नेटफ्लिक्स अपने शो से इस एपिसोड को तुरंत हटा दे, नहीं तो OTT प्लेटफॉर्म पर महिलाओं के खिलाफ भेदभाव को बढ़ावा देने के लिए कानूनी कार्यवाही की जाएगी।